Suvestinė redakcija nuo 2014-07-15 iki 2014-12-31

Sprendimas paskelbtas: TAR 2011-02-18, i. k. 2011-00197

KAUNO MIESTO SAVIVALDYBĖS TARYBA

SPRENDIMAS

DĖL KAUNO MIESTO SAVIVALDYBĖS GYVENTOJŲ MOKĖJIMO UŽ SOCIALINES PASLAUGAS TVARKOS APRAŠO PATVIRTINIMO

2011 m. vasario 18 d.	Nr. T-90

Kaunas

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2010, Nr. 25-1177, Nr. 84-4406) 6 straipsnio 12 punktu, 18 straipsnio 1 dalimi, Lietuvos Respublikos socialinių paslaugų įstatymu (Žin., 2006, Nr. 17-589), Mokėjimo už socialines paslaugas tvarkos aprašu, patvirtintu Lietuvos Respublikos Vyriausybės 2006 m. birželio 14 d. nutarimu Nr. 583 (Žin., 2006, Nr. 68-2510), ir Socialinių paslaugų finansavimo ir lėšų apskaičiavimo metodika, patvirtinta Lietuvos Respublikos Vyriausybės 2006 m. spalio 10 d. nutarimu Nr. 978 (Žin., 2006, Nr. 110-4163), Kauno miesto savivaldybės taryba n u s p r e n d ž i a:

1. Patvirtinti Kauno miesto savivaldybės gyventojų mokėjimo už socialines paslaugas tvarkos aprašą (pridedama).

2. Pripažinti netekusiais galios:

2.1. Kauno miesto savivaldybės tarybos 2008 m. rugsėjo 11 d. sprendimą Nr. T-427 „Dėl Kauno miesto savivaldybės gyventojų mokėjimo už socialines paslaugas tvarkos aprašo patvirtinimo“;

2.2. Kauno miesto savivaldybės tarybos 2009 m. balandžio 9 d. sprendimą Nr. T-223 „Dėl Kauno miesto savivaldybės tarybos 2008 m. rugsėjo 11 d. sprendimo Nr. T-427 „Dėl Kauno miesto savivaldybės gyventojų mokėjimo už socialines paslaugas tvarkos aprašo patvirtinimo“ pakeitimo“;

2.3. Kauno miesto savivaldybės tarybos 2010 m. kovo 20 d. sprendimą Nr. T-122 „Dėl Kauno miesto savivaldybės tarybos 2008 m. rugsėjo 11 d. sprendimo Nr. T-427 „Dėl Kauno miesto savivaldybės gyventojų mokėjimo už socialines paslaugas tvarkos aprašo patvirtinimo“ pakeitimo“;

2.4. Kauno miesto savivaldybės tarybos 2010 m. spalio 14 d. sprendimą Nr. T-590 „Dėl Kauno miesto savivaldybės tarybos 2008 m. rugsėjo 11 d. sprendimo Nr. T-427 „Dėl Kauno miesto savivaldybės gyventojų mokėjimo už socialines paslaugas tvarkos aprašo patvirtinimo“ pakeitimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

Savivaldybės meras	Andrius Kupčinskas

PATVIRTINTA

Kauno miesto savivaldybės tarybos

2011 m. vasario 18 d.

sprendimu Nr. T-90

KAUNO MIESTO SAVIVALDYBĖS GYVENTOJŲ mokėjimo už socialines paslaugas tvarkOS APRAŠAS

I. BENDROSIOS NUOSTATOS

1. Kauno miesto savivaldybės gyventojų mokėjimo už socialines paslaugas tvarkos aprašas (toliau – Aprašas) reglamentuoja mokėjimo už tam tikrų rūšių socialines paslaugas, kurias teikia Kauno miesto savivaldybės administracijos Socialinių paslaugų skyriaus (toliau – Socialinių paslaugų skyrius) reguliavimo sričiai priskirtos socialinių paslaugų įstaigos, tvarką, mokėjimo dydžių nustatymą pagal Kauno miesto savivaldybės biudžetinių socialinių paslaugų įstaigų teikiamų paslaugų sąrašą ir įkainius (1 priedas), mokėjimo dydžių sumažinimo sąlygas, atleidimo nuo mokėjimo už socialines paslaugas atvejus, asmens (šeimos narių) finansinių galimybių mokėti už socialines paslaugas vertinimą ir kitas sąlygas.

Punkto pakeitimai:

Nr. T-120, 2012-03-15, paskelbta TAR 2012-03-15, i. k. 2012-00565

Nr. T-154, 2013-03-21, paskelbta TAR 2013-03-21, i. k. 2013-00973

2. Aprašas (išskyrus IV skyrių) taikomas asmenims, deklaravusiems gyvenamąją vietą Kauno miesto savivaldybėje. Aprašas taikomas mokėjimui už tas socialines paslaugas, kurias planuoja, skiria, kurių poreikį asmeniui (šeimai) nustato Kauno miesto savivaldybė ir kurių teikimas finansuojamas iš Savivaldybės biudžeto ar Savivaldybės biudžetui skiriamų Lietuvos Respublikos valstybės biudžeto specialiųjų tikslinių dotacijų socialinėms paslaugoms organizuoti. Už kitas privačiai ar papildomai asmens (šeimos) pageidavimu teikiamas socialines paslaugas (6, 7, 8, 9 ir 10 priedai) mokama paslaugas gaunančio asmens (jam atstovaujančio) ir socialinių paslaugų įstaigos tarpusavio susitarimu.

Punkto pakeitimai:

Nr. T-154, 2013-03-21, paskelbta TAR 2013-03-21, i. k. 2013-00973

3. Konkretus mokėjimo už socialines paslaugas dydis asmeniui (šeimai) pagal Aprašą nustatomas individualiai, atsižvelgiant į asmens (šeimos narių) finansines galimybes mokėti už socialines paslaugas ir asmeniui (šeimai) teikiamų socialinių paslaugų rūšį. Socialines paslaugas, jų turinį pagal socialinių paslaugų rūšis apibrėžia Socialinių paslaugų katalogas, patvirtintas Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 (Žin., 2006, Nr. 43-1570).

4. Asmens (šeimos) mokėjimo už socialines paslaugas dydis negali būti didesnis už asmeniui (šeimai) teikiamų socialinių paslaugų kainą.

5. Mokėjimo už socialines paslaugas dydis nustatomas tik pinigine išraiška.

6. Asmens (šeimos) ir Kauno miesto savivaldybės teisės ir pareigos, susijusios su asmens (šeimos) mokėjimu už socialines paslaugas, nustatomos rašytine socialines paslaugas gaunančio asmens (vieno iš suaugusių šeimos narių) ar jo globėjo (rūpintojo) ir Kauno miesto savivaldybės sutartimi. Sutartį dėl dienos, trumpalaikės ar ilgalaikės socialinės globos (paslaugas teikiančiose įstaigose, kurių steigėja yra Kauno miesto savivaldybė), pasirašo Kauno miesto savivaldybės administracijos direktorius ar jo įgaliotas asmuo ir socialines paslaugas gaunantis asmuo (vienas iš suaugusių šeimos narių), jo globėjas (rūpintojas) ar juridinio asmens, mokėsiančio už socialines paslaugas, įgaliotas atstovas (2 ir 4 priedai). Sutartį dėl bendrųjų socialinių paslaugų (transporto organizavimo) ir socialinės priežiūros (pagalbos į namus) paslaugų teikimo (paslaugas teikiančiose įstaigose, kurių steigėja yra Kauno miesto savivaldybė) pasirašo įstaigos vadovas ir socialines paslaugas gaunantis asmuo (vienas iš suaugusių šeimos narių), jo globėjas (rūpintojas) ar juridinio asmens, mokėsiančio už socialines paslaugas, įgaliotas atstovas (5 priedas).

7. Trumpalaikę ar ilgalaikę socialinę globą teikiančias globos įstaigas (kurių steigėja nėra Kauno miesto savivaldybė), parinktas atsižvelgiant į socialinės globos gavėjo interesus, Kauno miesto savivaldybė finansuoja tiesiogiai sudarydama sutartis dėl Kauno miesto gyventojų apgyvendinimo ir išlaikymo šiose įstaigose. Dienos socialinę globą teikiančias globos įstaigas (kurių steigėja nėra Kauno miesto savivaldybė) Kauno miesto savivaldybė finansuoja vadovaudamasi Lietuvos Respublikos viešųjų pirkimų įstatymu. Šias sutartis pasirašo Kauno miesto savivaldybės administracijos direktorius ar jo įgaliotas asmuo ir socialines paslaugas gaunantis asmuo (vienas iš suaugusių šeimos narių), jo globėjas (rūpintojas) ar juridinio asmens, mokėsiančio už socialines paslaugas, įgaliotas atstovas, pagal tai įstaigai nustatytus įkainius (3 priedas).

8. Lėšos, gautos už socialines paslaugas, apskaitomos ir naudojamos vadovaujantis Lietuvos Respublikos buhalterinės apskaitos įstatymu (Žin., 2001, Nr. 99-3515), Lietuvos Respublikos biudžetinių įstaigų įstatymu (Žin., 1995, Nr. 104-2322; 2010, Nr. 15-699), Biudžetinių įstaigų buhalterinės apskaitos organizavimo taisyklėmis, patvirtintomis Lietuvos Respublikos finansų ministro 2005 m. gegužės 25 d. įsakymu Nr. 1K-170 (Žin., 2005, Nr. 67-2431), Kauno miesto savivaldybės biudžeto sudarymo ir vykdymo taisyklėmis, patvirtintomis Kauno miesto savivaldybės tarybos 2010 m. spalio 14 d. sprendimu Nr. T-572, ir kitais teisės aktais, reglamentuojančiais buhalterinės apskaitos tvarką.

9. Pagal Aprašą bendrosios socialinės paslaugos ir socialinė priežiūra į piniginę išmoką nekeičiamos.

10. Socialinės paslaugos skiriamos vadovaujantis Asmens (šeimos) socialinių paslaugų poreikio nustatymo ir socialinių paslaugų skyrimo Kauno mieste tvarkos aprašu, patvirtintu Kauno miesto savivaldybės tarybos sprendimu.

II. MOKĖJIMAS UŽ ASMENIS, KURIEMS YRA PASIBAIGUSI IŠ TERITORINIŲ LIGONIŲ KASŲ FINANSUOJAMA SLAUGOS IR PALAIKOMOJO GYDYMO TRUKMĖ

11. Asmenims, neturintiems asmens dokumentų, nuolatinės gyvenamosios vietos, nedraustiems privalomuoju socialiniu draudimu ir kuriems dėl sunkios sveikatos būklės būtina tęsti slaugą ir palaikomąjį gydymą, pasibaigus teritorinių ligonių kasų finansavimui po 120 gydymosi dienų, ir kuriems yra nustatytas trumpalaikės socialinės globos poreikis, slaugos ir palaikomojo gydymo trukmė gali būti pratęsta ne ilgiau kaip iki 8 mėnesių per metus ir apmokama iš Savivaldybės biudžeto tikslinių lėšų.

12. Asmenims, turintiems asmens dokumentus, nuolatinę gyvenamąją vietą, draustiems privalomuoju socialiniu draudimu, pasibaigus teritorinių ligonių kasų finansavimui po 120 gydymosi dienų, ir kuriems yra nustatytas trumpalaikės ar ilgalaikės socialinės globos poreikis, slauga ir palaikomojo gydymo paslauga nėra apmokama iš Savivaldybės biudžeto tikslinių lėšų.

13. Asmenys (jų šeimos nariai, globėjai, rūpintojai), kuriems yra pasibaigęs teritorinių ligonių kasų finansavimas po 120 gydymosi dienų ir slaugos ar palaikomojo gydymo paslauga nėra apmokama iš Savivaldybės biudžeto tikslinių lėšų, ir kuriems yra nustatytas trumpalaikės ar ilgalaikės socialinės globos poreikis, pateikia prašymą Socialinių paslaugų skyriaus darbuotojui dėl trumpalaikės ar ilgalaikės socialinės globos paslaugų teikimo.

14. Asmenims, kuriems yra pasibaigęs teritorinių ligonių kasų finansavimas po 120 gydymosi dienų ir slaugos ar palaikomojo gydymo paslauga nėra apmokama iš Savivaldybės biudžeto tikslinių lėšų, ir kuriems yra nustatyta nuolatinė priežiūra, trumpalaikė socialinė globa yra teikiama socialinės globos įstaigose ir slaugos ligoninėse.

15. Mokėjimas už trumpalaikės ir ilgalaikės socialinės globos paslaugas, pasibaigus teritorinių ligonių kasų finansavimui po 120 gydymosi dienų, apskaičiuojamas vadovaujantis Aprašo VII ir VIII skyriais.

III. MOKĖJIMAS UŽ BENDRĄSIAS SOCIALINES PASLAUGAS

16. Bendrosios socialinės paslaugos yra atskiros, be nuolatinės specialistų priežiūros teikiamos paslaugos. Bendrųjų socialinių paslaugų tikslas – ugdyti ar kompensuoti asmens (šeimos) gebėjimus savarankiškai rūpintis asmeniniu (šeimos) gyvenimu ir dalyvauti visuomenės gyvenime. Paslaugų teikimo trukmė / dažnumas priklauso nuo asmens (šeimos) socialinių paslaugų poreikio.

17. Informavimo, konsultavimo, tarpininkavimo ir atstovavimo, aprūpinimo būtiniausiais drabužiais ir avalyne, asmeninės higienos paslaugos teikiamos nemokamai.

18. Asmeniui (šeimai), teisės aktų nustatyta tvarka gaunančiam socialinę pašalpą, arba asmeniui (šeimai), kurio pajamos (vidutinės šeimos pajamos, tenkančios vienam šeimos nariui) mažesnės už valstybės remiamų pajamų dvigubą dydį, visos bendrosios socialinės paslaugos teikiamos nemokamai.

19. Atskaičius nustatytą asmens (šeimos) mokėjimo už bendrąsias socialines paslaugas dalį, asmens (vidutinės šeimos pajamos, tenkančios vienam šeimos nariui) mėnesio pajamos negali likti mažesnės už valstybės remiamų pajamų dvigubą dydį.

20. Už transporto organizavimo ir maitinimo paslaugas, kurias teikia Savivaldybės biudžetinės socialinių paslaugų įstaigos, mokama pagal Aprašo 1 ir 7 prieduose nurodytus įkainius.

IV. PAGALBOS PINIGŲ MOKĖJIMAS

21. Pagalbos pinigai mokami fiziniams asmenims (globėjams ar rūpintojams) (toliau – globėjai), kurie gali būti deklaravę gyvenamąją vietą ne Kauno miesto savivaldybėje, bet kurių globojamiems vaikams (ne giminaičiams) globa ar rūpyba nustatyta Kauno miesto savivaldybės administracijos Vaiko teisių apsaugos skyriaus teikimu.

Punkto pakeitimai:

Nr. T-154, 2013-03-21, paskelbta TAR 2013-03-21, i. k. 2013-00973

22. Pagalbos pinigų, mokamų globėjams, dydis sudaro 4 bazinių socialinių išmokų dydį per mėnesį.

23. Pagalbos pinigai globėjams skiriami globos ar rūpybos laikotarpiu už kiekvieno vaiko ne giminaičio globą:

23.1. kai vaiko amžius nuo gimimo iki 3 metų;

23.2. kai vaiko amžius nuo 12 iki 18 metų;

23.3. neatsižvelgiant į vaiko amžių, jei vaikas neįgalus;

23.4. neatsižvelgiant į vaiko amžių, jei globėjai globoja du ar daugiau vaikų.

Punkto pakeitimai:

Nr. T-154, 2013-03-21, paskelbta TAR 2013-03-21, i. k. 2013-00973

24. Pagalbos pinigai globėjams mokami iš Kauno miesto savivaldybės biudžeto lėšų nuo Kauno miesto savivaldybės administracijos direktoriaus įsakyme nurodytos datos. Pagalbos pinigų globėjams panaudojimas kontroliuojamas Kauno miesto savivaldybės administracijos direktoriaus nustatyta tvarka.

Punkto pakeitimai:

Nr. T-120, 2012-03-15, paskelbta TAR 2012-03-15, i. k. 2012-00565

Nr. T-24, 2014-01-16, paskelbta TAR 2014-01-20, i. k. 2014-00329

V. MOKĖJIMAS UŽ SOCIALINĘ PRIEŽIŪRĄ

25. Socialinė priežiūra yra visuma paslaugų, kuriomis asmeniui (šeimai) teikiama kompleksinė, bet nuolatinės specialistų priežiūros nereikalaujanti, pagalba. Socialinė priežiūra teikiama socialinių paslaugų įstaigose ar asmens namuose. Paslaugų teikimo dažnumas priklauso nuo individualaus asmens (šeimos) tos paslaugos poreikio.

26. Mokėjimo už socialinę priežiūrą dydis nustatomas atsižvelgiant į asmens (šeimos) pajamas.

27. Asmeniui (šeimai), teisės aktų nustatyta tvarka gaunančiam socialinę pašalpą, arba asmeniui (šeimai), kurio pajamos (vidutinės šeimos pajamos, tenkančios vienam šeimos nariui) mažesnės už valstybės remiamų pajamų dvigubą dydį, socialinė priežiūra teikiama nemokamai.

28. Mokėjimo už socialinę priežiūrą dydis asmeniui neturi viršyti 20 procentų asmens pajamų. Tais atvejais, kai asmens pajamos (vidutinės šeimos pajamos, tenkančios vienam šeimos nariui) yra didesnės už valstybės remiamų pajamų dvigubą dydį, bet mažesnės už valstybės remiamų pajamų trigubą dydį, mokėjimo už socialinę priežiūrą dydis sudaro 2 procentus asmens pajamų.

29. Tais atvejais, kai socialinė priežiūra teikiama šeimai, mokėjimo dydis neturi viršyti 20 procentų šeimos pajamų. Kai šeimos pajamos (vidutinės šeimos pajamos, tenkančios vienam šeimos nariui) yra didesnės už valstybės remiamų pajamų dvigubą dydį, bet mažesnės už valstybės remiamų pajamų trigubą dydį, mokėjimo už socialinę priežiūrą dydis sudaro 2 procentus šeimos pajamų.

30. Atskaičius nustatytą asmens (šeimos) mokėjimo už socialinę priežiūrą dalį, asmens (vidutinės šeimos pajamos, tenkančios vienam šeimos nariui) mėnesio pajamos negali likti mažesnės už valstybės remiamų pajamų dvigubą dydį.

31. Kauno miesto socialinių paslaugų centras teikia specialiąsias socialinės priežiūros (pagalbos į namus) paslaugas ir už šias paslaugas mokama pagal Aprašo 1 ir 10 prieduose pateiktus įkainius.

VI. MOKĖJIMAS UŽ DIENOS SOCIALINĘ GLOBĄ

32. Dienos socialinė globa – tai visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu.

33. Mokėjimo už dienos socialinę globą dydis nustatomas atsižvelgiant į asmens pajamas.

34. Vieno gyvenančio asmens mokėjimo už vieną kalendorinį mėnesį teikiamą dienos socialinę globą dydis neturi viršyti 20 procentų asmens pajamų.

35. Asmens, gyvenančio šeimoje, kurios pajamos vienam šeimos nariui neviršija valstybės remiamų pajamų trigubo dydžio, mokėjimo už vieną kalendorinį mėnesį teikiamą dienos socialinę globą dydis neturi viršyti 20 procentų asmens pajamų.

36. Asmens, gyvenančio šeimoje, kurios pajamos vienam šeimos nariui viršija valstybės remiamų pajamų trigubą dydį, mokėjimo už vieną kalendorinį mėnesį teikiamą dienos socialinę globą dydis neturi viršyti 50 procentų asmens pajamų.

37. Mokėjimo už trumpiau nei vieną kalendorinį mėnesį teikiamą dienos socialinę globą dydis nustatomas proporcingai teikiamos dienos socialinės globos trukmei (proporcingai skaičiuojamos asmens pajamos ir valstybės dotacija arba Savivaldybės lėšos). Tais atvejais, kai asmuo, gaudamas dienos socialinę globą, maitinasi savo lėšomis, mokėjimo už dienos socialinę globą dydis mažinamas proporcingai ta dalimi, kuria sumažėja dienos socialinės globos kaina, kai į ją neįskaičiuojamos maitinimosi išlaidos pagal teisės aktų nustatytas rekomenduojamas paros maistinių medžiagų ir energijos normas.

VII. MOKĖJIMAS UŽ TRUMPALAIKĘ SOCIALINĘ GLOBĄ

38. Trumpalaikė socialinė globa – tai visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba krizių atvejais, vaikams laikinai netekus tėvų globos, šeimos nariams, globėjams, rūpintojams dėl tam tikrų priežasčių (ligos, komandiruotės, atostogų, šeimos ar darbo įsipareigojimų ir kt.) laikinai ar darbo savaitę negalint prižiūrėti asmenų, kuriems reikalinga nuolatinė priežiūra – „atokvėpio“ paslaugos ar tęstinės socialinės paslaugos darbo savaitę (paromis), taip pat socialinės rizikos suaugusiems asmenims ir socialinės rizikos vaikams po medicininės reabilitacijos siekiant integruotis į visuomenę.

39. Mokėjimo už trumpalaikę socialinę globą dydis nustatomas atsižvelgiant į asmens pajamas.

40. Asmens mokėjimo už vieną kalendorinį mėnesį teikiamą trumpalaikę socialinę globą dydis neturi viršyti 80 procentų asmens pajamų. Tais atvejais, kai asmuo, gaudamas trumpalaikę socialinę globą namuose maitinasi savo lėšomis, mokėjimo už trumpalaikę socialinę globą dydis mažinamas proporcingai ta dalimi, kuria sumažėja trumpalaikės socialinės globos kaina, kai į ją neįskaičiuojamos maitinimosi išlaidos pagal teisės aktų nustatytas rekomenduojamas paros maistinių medžiagų ir energijos normas.

Punkto pakeitimai:

Nr. T-120, 2012-03-15, paskelbta TAR 2012-03-15, i. k. 2012-00565

Nr. T-24, 2014-01-16, paskelbta TAR 2014-01-20, i. k. 2014-00329

41. Mokėjimo už trumpiau nei vieną kalendorinį mėnesį teikiamą trumpalaikę socialinę globą dydis nustatomas proporcingai teikiamos trumpalaikės socialinės globos trukmei (proporcingai skaičiuojamos asmens pajamos ir valstybės dotacija arba Savivaldybės lėšos). Asmuo nuo mokėjimo už trumpalaikę socialinę globą atleidžiamas už laikotarpį, kurį gydosi stacionariose gydymo ar reabilitacijos įstaigose, jeigu pateikia tai patvirtinančius dokumentus.

42. Asmuo, pageidaujantis pakartotinai gauti trumpalaikės socialinės globos paslaugas, turi būti visiškai atsiskaitęs su socialinių paslaugų įstaiga už anksčiau teiktas šios rūšies paslaugas pagal Aprašo 1 priede nurodytus įkainius.

Punkto pakeitimai:

Nr. T-120, 2012-03-15, paskelbta TAR 2012-03-15, i. k. 2012-00565

VIII. MOKĖJIMAS UŽ ILGALAIKĘ SOCIALINĘ GLOBĄ

43. Ilgalaikė socialinė globa – tai visuma paslaugų, kuriomis visiškai nesavarankiškam asmeniui teikiama kompleksinė, nuolatinės specialistų priežiūros reikalaujanti pagalba.

44. Mokėjimo už ilgalaikę socialinę globą dydis nustatomas atsižvelgiant į asmens pajamas ir turtą.

45. Mokėjimo už suaugusio asmens ilgalaikę socialinę globą dydis per mėnesį neturi viršyti 80 procentų asmens pajamų, jeigu asmens turto vertė yra mažesnė už Kauno miesto savivaldybėje nustatytą turto vertės normatyvą.

46. Jeigu suaugusio asmens turto vertė didesnė už Kauno miesto savivaldybėje nustatytą turto vertės normatyvą, mokėjimo už ilgalaikę socialinę globą suaugusiam asmeniui dydis per mėnesį padidėja vienu procentu, skaičiuojant nuo turto vertės, viršijančios normatyvą.

47. Mokėjimo už vaiko su negalia ilgalaikę socialinę globą dydis nustatomas neatsižvelgiant į asmens turtą ir neturi viršyti 80 procentų vaiko pajamų per mėnesį.

48. Asmenys, laikinai teisės aktų nustatyta tvarka išvykę iš ilgalaikę socialinę globą teikiančios socialinių paslaugų įstaigos, už išvykimo laiką nuo ketvirtos išvykimo paros moka 30 procentų jiems nustatyto mokėjimo dydžio. Už tris pirmąsias išvykimo paras (įskaitant ir tuos atvejus, kai išvykstama trumpiau nei trims paroms) mokėjimo už ilgalaikę socialinę globą dydis nemažinamas.

Punkto pakeitimai:

Nr. T-24, 2014-01-16, paskelbta TAR 2014-01-20, i. k. 2014-00329

IX. ATLEIDIMO NUO MOKĖJIMO UŽ SOCIALINES PASLAUGAS ATVEJAI IR SĄLYGOS

49. Krizių atveju, nustačius socialinės paslaugos poreikį, vienkartinė transporto organizavimo paslauga gali būti suteikta nemokamai.

50. Krizių atveju, nustačius socialinių paslaugų poreikį, kai kyla grėsmė asmens (šeimos) fiziniam ar emociniam saugumui, sveikatai ar gyvybei, specialioji socialinė priežiūra 7 pirmąsias kalendorines dienas ir trumpalaikė socialinė globa iki 30 kalendorinių dienų gali būti suteikta nemokamai.

51. Socialinė globa likusiam be tėvų globos vaikui ir socialinės rizikos vaikui teikiama nemokamai.

52. Laikino apnakvindinimo paslauga Nakvynės namų padalinyje Benamių nakvynės namuose teikiama nemokamai.

53. Apgyvendinimo paslauga Nakvynės namuose iki 6 mėnesių teikiama nemokamai asmenims, kurie neturi asmens dokumentų arba kurie dėl itin svarbių priežasčių neturi pajamų ir neturi galimybių tų pajamų gauti.

Punkto pakeitimai:

Nr. T-24, 2014-01-16, paskelbta TAR 2014-01-20, i. k. 2014-00329

54. Kauno miesto savivaldybės administracijos direktorius Siuntimo į senelių globos namus komisijos siūlymu gali asmenį atleisti nuo mokėjimo už ilgalaikės socialinės globos dalį, kuri apskaičiuojama nuo turto vertės, tais atvejais, kai asmens, pageidaujančio gauti ilgalaikę socialinę globą, turtas yra nelikvidus arba asmuo savo turtą (nekilnojamąjį) dovanoja Savivaldybei.

X. ASMENS (ŠEIMOS NARIŲ) FINANSINIŲ GALIMYBIŲ VERTINIMAS

55. Asmens (šeimos narių) finansinės galimybės mokėti už socialines paslaugas negali turėti įtakos asmens (šeimos) galimybėms gauti socialines paslaugas, kurių poreikis asmeniui (šeimai) nustatytas.

56. Pageidaujantis gauti tas socialines paslaugas, už kurias mokėjimo dydis nustatomas atsižvelgiant į asmens pajamas, asmuo (vienas iš suaugusių šeimos narių) ar jo globėjas (rūpintojas) turi pateikti informaciją apie asmens (šeimos) pajamas.

57. Ilgalaikę socialinę globą pageidaujantis gauti asmuo ar jo globėjas (rūpintojas) turi pateikti informaciją apie asmens pajamas ir turimą turtą.

58. Informaciją apie asmens (šeimos) pajamas ir asmens turtą asmuo (vienas iš suaugusių šeimos narių) ar jo globėjas (rūpintojas) pateikia kartu su SP-8 forma „Prašymas-paraiška socialinėms paslaugoms gauti“, patvirtinta Lietuvos Respublikos socialinės apsaugos ir darbo ministro 2005 m. birželio 27 d. įsakymu Nr. A1-183 (Žin., 2005, Nr. 81-2986; 2006, Nr. 79-3126, Nr. 111-4236).

59. Mokėjimo už ilgalaikę socialinę globą šaltiniai – asmens pajamos ir turtas, išreikštas pinigais.

60. Asmens (šeimos narių) finansines galimybes mokėti už bendrąsias (transporto ir maitinimo) ir specialiąsias (socialinės priežiūros ir trumpalaikės socialinės globos) socialines paslaugas vertina socialinių paslaugų įstaigų, priskirtų Socialinių paslaugų skyriaus reguliavimo sričiai ir teikiančių šias paslaugas, vadovų paskirti socialiniai darbuotojai.

61. Asmens (šeimos narių) finansines galimybes mokėti už specialiąsias socialines (ilgalaikės socialinės globos) paslaugas vertina Socialinių paslaugų skyriaus darbuotojai.

62. Asmens (šeimos narių) finansinės galimybės vertinamos tuo pačiu metu, kuriuo nustatomas asmens (šeimos) socialinių paslaugų poreikis.

63. Išskirtiniais atvejais, kai socialinės paslaugos asmeniui (šeimai) skiriamos siekiant išvengti grėsmės asmens (šeimos) fiziniam ar emociniam saugumui, sveikatai ar gyvybei, finansinės galimybės vertinamos po to, kai nustatomas asmens (šeimos) socialinių paslaugų poreikis ir jam skiriamos socialinės paslaugos.

64. Tais atvejais, kai finansinių galimybių vertinimas apima ir asmens turto vertinimą ir šis vertinimas atliekamas vėliau, negu pradedamos teikti socialinės paslaugos, asmeniui mokėjimo už socialines paslaugas dydis skaičiuojamas ir už praėjusio laikotarpio suteiktas socialines paslaugas.

65. Asmens (šeimos narių), teisės aktų nustatyta tvarka gaunančio (-ių) socialinę pašalpą, finansinės galimybės nevertinamos.

66. Asmens (šeimos narių) finansinės galimybės nevertinamos, kai asmuo (šeima) sutinka mokėti visą socialinių paslaugų kainą.

67. Asmens (šeimos narių), kuriam reikalingos bendrosios (transporto organizavimo ir maitinimo) socialinės paslaugos, finansinės galimybės nevertinamos, išskyrus tuos atvejus, kai asmuo (šeima) nesutinka mokėti pagal Aprašo 1 priede nustatytus įkainius. Transporto ir maitinimo paslauga organizuojama pagal socialinių paslaugų įstaigos, teikiančios šias paslaugas, vadovo patvirtintus paslaugų teikimo aprašus.

68. Savivaldybės administracija ir socialinių paslaugų įstaigos, priskirtos Socialinių paslaugų skyriaus reguliavimo sričiai, užtikrina asmens (šeimos narių) pateiktų duomenų konfidencialumą teisės aktų nustatyta tvarka.

69. Socialiniai darbuotojai, nustatantys asmens (šeimos) socialinių paslaugų poreikį, konsultuoja asmenis (šeimos narius) finansinių galimybių vertinimo, mokėjimo už socialines paslaugas šaltinių parinkimo klausimais.

70. Socialines paslaugas gaunantis asmuo (vienas iš suaugusių šeimos narių) ar jo globėjas (rūpintojas) privalo pranešti socialines paslaugas teikiančios įstaigos vadovui apie asmens (šeimos) pajamų, asmens turto pokyčius per šių paslaugų gavimo laiką.

71. Socialinių paslaugų įstaigos vadovas, gavęs informaciją apie asmens (šeimos) pajamų pokyčius per šių paslaugų gavimo laiką, finansines galimybes iš naujo įvertina ne vėliau kaip per 3 mėnesius nuo minėtos informacijos gavimo.

72. Socialinių paslaugų įstaigos vadovas, gavęs informaciją apie jau gaunančio ilgalaikę socialinę globą asmens turto pokyčius, informuoja Socialinių paslaugų skyrių per 14 darbo dienų nuo minėtos informacijos gavimo.

73. Socialinių paslaugų skyrius, gavęs informaciją apie jau gaunančio ilgalaikę socialinę globą asmens turto pokyčius, jo finansines galimybes iš naujo įvertina ne vėliau kaip per vienerius metus nuo minėtos informacijos gavimo.

74. Socialinių paslaugų skyrius turi teisę asmens (šeimos), gaunančio (-ios) socialines paslaugas, finansines galimybes iš naujo vertinti savo ar socialines paslaugas asmeniui (šeimai) teikiančios socialinių paslaugų įstaigos iniciatyva.

XI. ASMENS (ŠEIMOS) PAJAMOS IR JŲ APSKAIČIAVIMAS

75. Nustatant asmens finansines galimybes mokėti už socialines paslaugas, įskaitomos šios asmens gaunamos pajamos:

75.1. su darbo ar tarnybos santykiais susijusios pajamos, įskaitant išeitines išmokas ir kompensacijas;

75.2. individualios įmonės savininko ar tikrosios ūkinės bendrijos ir komanditinės ūkinės bendrijos tikrojo nario pajamos, gautos iš šios įmonės ar bendrijos apmokestinto pelno;

75.3. individualios veiklos pajamos;

75.4. autorinis atlyginimas;

75.5. išmokos žemės ūkio veiklai ar pajamos iš žemės ūkio veiklos, išskyrus pajamas iš žemės ūkio naudmenų, kurių bendras plotas neviršija 1 hektaro;

75.6. pensijos, pensijų išmokos ir vietoj pensijų mokamos kompensacijos, rentos (valstybinė socialinio draudimo pensija, valstybinė pensija, kompensacija už ypatingas darbo sąlygas, valstybinė signataro renta, valstybinė signataro našlių ir našlaičių renta, artistų renta (kompensacinė išmoka teatrų ir koncertinių įstaigų kūrybiniams darbuotojams), profesoriaus emerito mėnesinė išmoka, kitos išmokos, mokamos iš Valstybinio socialinio draudimo fondo biudžeto ar Lietuvos Respublikos valstybės biudžeto lėšų; pensijų išmokos, gaunamos pagal Lietuvos Respublikos pensijų kaupimo įstatymą ir Lietuvos Respublikos papildomo savanoriško pensijų kaupimo įstatymą; užsienio valstybių pensijos;

75.7. valstybinės šalpos išmokos, mokamos pagal Lietuvos Respublikos valstybinių šalpos išmokų įstatymą;

75.8. ligos, profesinės reabilitacijos, motinystės, tėvystės, motinystės (tėvystės) socialinio draudimo pašalpos, statutiniams valstybės tarnautojams mokamos išmokos ligos, motinystės, tėvystės ir motinystės (tėvystės) atveju;

75.9. nedarbo socialinio draudimo išmokos, mokamos pagal Lietuvos Respublikos nedarbo socialinio draudimo įstatymą;

75.10. palūkanos;

75.11. dividendai;

75.12. vaiko išlaikymo periodinės išmokos, mokamos pagal Lietuvos Respublikos civilinį kodeksą;

75.13. vaiko išlaikymo lėšos, mokamos pagal Lietuvos Respublikos vaikų išlaikymo fondo įstatymą;

75.14. turto nuomos pajamos;

75.15. netekto darbingumo periodinės kompensacijos, mokamos pagal Lietuvos Respublikos nelaimingų atsitikimų darbe ir profesinių ligų socialinio draudimo įstatymą arba Lietuvos Respublikos žalos atlyginimo dėl nelaimingų atsitikimų darbe ar susirgimo profesine liga laikinąjį įstatymą;

75.16. žalos atlyginimo periodinės išmokos, mokamos pagal Lietuvos Respublikos civilinį kodeksą;

75.17. stipendija, išskyrus socialinę stipendiją;

75.18. transporto išlaidų kompensacija (tais atvejais, kai teikiamos transporto organizavimo paslaugos ar institucinė socialinė globa);

75.19. išmoka vaikui, mokama pagal Lietuvos Respublikos išmokų vaikams įstatymą.

76. Aprašo 75 punkte nurodytos pajamos imamos po to, kai apmokestinamos gyventojų pajamų mokesčiu ir išskaitomos valstybinio socialinio draudimo įmokos.

77. Pajamas, numatytas Aprašo 75.1–75.5, 75.9–75.12 ir 75.14–75.17 punktuose, nurodo pats asmuo (vienas iš suaugusių šeimos narių) ar jo globėjas (rūpintojas) prašyme-paraiškoje skirti socialines paslaugas (SP-8 forma „Prašymas-paraiška socialinėms paslaugoms gauti“, nurodyta Aprašo 58 punkte)S.

78. Kilus įtarimui, kad asmuo (vienas iš suaugusių šeimos narių) ar jo globėjas (rūpintojas) pateikė neteisingus duomenis, asmens (šeimos) finansines galimybes mokėti vertinantis socialinis darbuotojas gali pareikalauti papildomų dokumentų, patvirtinančių pateiktų duomenų teisingumą.

79. Duomenys apie Aprašo 75.6 ir 75.8 punktuose nurodytas pajamas gaunami iš atitinkamas išmokas mokančių institucijų ar įstaigų pagal asmens duomenų teikimo sutartis. Jeigu tokių sutarčių Kauno miesto savivaldybės administracija ar socialinių paslaugų įstaiga nesudariusi, duomenys gaunami (surenkami) iš asmens (šeimos narių) pateiktų pažymų.

80. Skaičiuojant šeimos pajamas, imamos visų šeimos narių vidutinės 3 paskutinių iki kreipimosi dėl socialinių paslaugų skyrimo mėnesių pajamos, nurodytos Aprašo 75.1–75.6 punktuose.

81. Skaičiuojant vienam šeimos nariui tenkančias pajamas, kai socialinės paslaugos teikiamos šeimoje gyvenančiam asmeniui, vidutinės šio asmens 3 paskutinių iki kreipimosi dėl socialinių paslaugų skyrimo mėnesių pajamos ir visų šeimos narių 3 mėnesių pajamos dalijamos iš visų šeimos narių skaičiaus.

82. Jeigu asmens (šeimos) pajamos tą mėnesį, nuo kurio pradėtos gauti socialinės paslaugos, palyginti su praėjusiais 3 mėnesiais, pasikeitė, asmens (šeimos) pajamos per mėnesį apskaičiuojamos pagal to mėnesio pajamas.

83. Apskaičiuotas darbo užmokestis, užmokestis už prastovas ne dėl darbuotojo kaltės ir užmokestis už kasmetines atostogas, pensijos, pensijų išmokos ir vietoj pensijų mokamos kompensacijos, rentos, valstybinės šalpos išmokos, ligos, profesinės reabilitacijos, motinystės, tėvystės ir motinystės (tėvystės) socialinio draudimo pašalpos, nedarbo socialinio draudimo išmokos, stipendijos, kitos kas mėnesį gaunamos pajamos įskaitomos į pajamas tų mėnesių, už kuriuos jos paskirtos.

84. Vaiko išlaikymo periodinės išmokos, mokamos pagal Lietuvos Respublikos civilinį kodeksą, įskaitomos į pajamas tų mėnesių, per kuriuos jos išmokėtos.

85. Pajamos iš žemės ūkio veiklos ir išmokos žemės ūkio veiklai nustatomos tik tada, kai yra šios veiklos apskaitos dokumentai.

XII. ASMENS TURTAS IR JO VERTINIMAS

86. Asmens turtas vertinamas tik tais atvejais, kai asmens pajamų nepakanka sumokėti už ilgalaikę socialinę globą.

87. Nustatant asmens finansines galimybes mokėti už ilgalaikę socialinę globą, įskaitomas šis asmens nuosavybės teise turimas ar per praėjusius 12 mėnesių iki kreipimosi dėl socialinių paslaugų skyrimo turėtas turtas:

87.1. statiniai (įskaitant nebaigtus statyti statinius);

87.2. privalomos registruoti transporto priemonės;

87.3. privaloma registruoti žemės ūkio technika;

87.4. žemė (įskaitant užimtą miško ir vandens telkinių žemę);

87.5. akcijos, obligacijos, vekseliai ir kiti vertybiniai popieriai;

87.6. piniginės lėšos.

88. Asmens turimo arba turėto turto vertė nustatoma sumuojant visą Aprašo 87 punkte nurodytą turtą.

89. Tais atvejais, kai vertinamas turtas, turėtas per praėjusius 12 mėnesių iki kreipimosi dėl socialinių paslaugų skyrimo, bet šio kreipimosi metu pakeistas į kitą kurį nors šio Aprašo 87 punkte nurodytą turtą, sumuojant visą 87 punkte nurodytą turtą, šis turtas apskaitomas tik vieną kartą.

90. Tais atvejais, kai asmeniui Aprašo 87 punkte nurodytas turtas priklauso bendrosios jungtinės nuosavybės teise, į asmens turtą įskaitoma jam tenkanti šio turto dalis.

91. Tais atvejais, kai asmuo gyvena su šeima ir šios šeimos gyvenamoji patalpa yra jo nuosavybės teise turimas turtas, šios patalpos į asmens turtą neįskaitomos.

92. Informaciją apie asmens turimus statinius (įskaitant nebaigtus statyti) ir žemę (įskaitant užimtą miško ir vandens telkinių) ir jų vertes Savivaldybė gauna iš valstybės įmonės Registrų centro pagal duomenų apie gyventojų turimą nekilnojamąjį turtą teikimo–gavimo sutartį, kurią Savivaldybės institucija sudaro su valstybės įmone Registrų centru.

93. Informaciją apie privalomų registruoti transporto priemonių ir privalomos registruoti žemės ūkio technikos, turimų akcijų, obligacijų, vekselių ir kitų vertybinių popierių vertę ir pinigines lėšas nurodo pats asmuo (vienas iš suaugusių šeimos narių) ar jo globėjas (rūpintojas) prašyme-paraiškoje suteikti socialines paslaugas. Prie prašymo-paraiškos pridedami turimi šio turto įsigijimą patvirtinantys dokumentai (pirkimo, pirkimo–pardavimo, dovanojimo sutartys, paveldėjimo dokumentų kopijos ir kita).

94. Kilus įtarimui, kad asmuo (vienas iš suaugusių šeimos narių) ar jo globėjas (rūpintojas) pateikė neteisingus duomenis, Savivaldybė gali pareikalauti papildomų dokumentų, patvirtinančių pateiktų duomenų teisingumą.

95. Akcijų, obligacijų, vekselių ir kitų vertybinių popierių vertė įskaitoma į viso turto vertės sumą, jeigu jų bendra vertė viršija 2000 litų. Piniginės lėšos, turimos bankuose bei kitose kredito įstaigose ir ne bankuose bei ne kitose kredito įstaigose, gautos (negrąžintos) paskolos, kitiems asmenims paskolintos (negrąžintos) piniginės lėšos į viso turimo turto vertę įskaitomos, jeigu kiekvienos jų suma viršija 2000 litų.

96. Turto normatyvas asmeniui – 12 kv. metrų būsto naudingojo ploto.

97. Turto vertės normatyvas nustatomas turto normatyvą dauginant iš asmens gyvenamosios vietos vidutinės nekilnojamojo turto rinkos vertės.

98. Turto vertės normatyvui nustatyti taikomos kiekvienų metų vasario 1 d., gegužės 1 d., rugpjūčio 1 d. ir lapkričio 1 d. valstybės įmonės Registrų centro nustatomos ir Teisės aktų registre skelbiamos vidutinės nekilnojamojo turto rinkos vertės Lietuvos miestuose ir savivaldybių centruose, kitose savivaldybių teritorijose piniginei socialinei paramai nepasiturinčioms šeimoms ir vieniems gyvenantiems asmenims gauti.

Punkto pakeitimai:

Nr. T-24, 2014-01-16, paskelbta TAR 2014-01-20, i. k. 2014-00329

________________________________

Kauno miesto savivaldybės gyventojų

mokėjimo už socialines paslaugas

tvarkos aprašo

1 priedas

KAUNO MIESTO SAVIVALDYBĖS BIUDŽETINIŲ SOCIALINIŲ PASLAUGŲ ĮSTAIGŲ TEIKIAMŲ PASLAUGŲ SĄRAŠAS IR ĮKAINIAI

I. BENDROSIOS SOCIALINĖS PASLAUGOS
Eil. Nr.	Paslaugos pavadinimas (paslaugos sudėtis)	Paslaugos teikėjas	Teikimo trukmė / dažnumas	Kiekis	Įkainis
1	2	3	4	5	6
1.	Informavimas	Visos savivaldybės socialinių paslaugų įstaigos	Vienkartinis pagal poreikį	Nemokamai
2.	Konsultavimas	Visos savivaldybės socialinių paslaugų įstaigos	Iki problemos išsprendimo	Nemokamai
3.	Tarpininkavimas ir atstovavimas	Visos savivaldybės socialinių paslaugų įstaigos	Iki problemos išsprendimo	Nemokamai
4.	Maitinimo organizavimas	Kauno neįgaliojo jaunimo užimtumo centras	Nuo 1 karto iki 7 kartų per savaitę	Dienos norma	6 Lt
5.	Aprūpinimas būtiniausiais drabužiais ir avalyne	Nakvynės namai, Kauno miesto socialinių paslaugų centras, Panemunės senelių namai	Pagal įstaigos galimybes	Nemokamai
6.	Transporto organizavimas
6.1.	Vežimas transporto priemone	Nakvynės namai	Pagal poreikį	1 km	0,64 Lt
6.2.	Laukimas nuvykus į vietą	Nakvynės namai	Pagal poreikį	1 val.	6,51 Lt
7.	Sociokultūrinės paslaugos	Visos socialinių paslaugų įstaigos	Pagal poreikį	Nemokamai
8.	Asmeninės higienos ir priežiūros paslaugos	Kauno miesto socialinių paslaugų centras, Nakvynės namai	Pagal poreikį	Nemokamai
9.	Kitos bendrosios socialinės paslaugos	Visos savivaldybės socialinių paslaugų įstaigos	Pagal poreikį	Nemokamai
9.1.	Neteko galios nuo 2013-03-22
9.2.	Neteko galios nuo 2013-03-22
9.3.	Globėjų atranka, mokymas, globos kokybės priežiūra ir vertinimas	Vaikų gerovės centras „Pastogė“	Pagal poreikį	Nemokamai
9.4.	Įtėvių atranka, mokymas	Vaikų gerovės centras „Pastogė“	Pagal poreikį	Nemokamai
9.5.	Socialinė pagalba įtėviams pagal įtėvių pageidavimą	Vaikų gerovės centras „Pastogė“	Pagal poreikį	Nemokamai
II. SPECIALIOSIOS SOCIALINĖS PASLAUGOS
SOCIALINĖ PRIEŽIŪRA
10.	Pagalba į namus (vienišiems asmenims su negalia, vienišiems senyvo amžiaus asmenims ir kitiems asmenims, laikinai dėl ligos ar kitų priežasčių netekusiems savarankiškumo)	Kauno miesto socialinių paslaugų centras	Iki 10 val. per savaitę, ne daugiau kaip 5 kartai per savaitę (pagal poreikį)	1 val.	6,49 Lt
10.1.	Maitinimo organizavimas

10.1.1.	Maisto produktų pirkimas artimiausioje parduotuvėje ir pristatymas į namus (iki 5 kg, į paslaugos teikimo trukmę įskaitomas laukimo laikas eilėse, nuėjimas į parduotuvę ir grįžimas iš jos)
10.1.2.	Karšto maisto atnešimas į namus iš artimiausios maitinimo įstaigos (į paslaugos teikimo trukmę įskaitomas laukimo laikas eilėse, nuėjimas į maitinimo įstaigą ir grįžimas iš jos)

10.1.3.	Maisto ruošimas (nesudėtingų patiekalų)

10.1.4.	Pagalba ruošiant maistą (nesudėtingus patiekalus)
10.1.5.	Pagaminto maisto pašildymas

10.1.6.	Pagalba valgant

10.2.	Asmens higiena ir priežiūra

10.2.1.	Pagalba maudantis vonioje ir rengiantis (kai paslaugų gavėjas gali įlipti į vonią arba vonia pritaikyta neįgaliesiems)

10.2.2.	Plaukų, rankų ir kojų nagų priežiūra (jei asmuo neserga užkrečiamosiomis odos ligomis)
10.2.3.	Pagalba rūpinantis asmens higiena (sauskelnių, drabužių ir patalynės keitimas)

10.2.4.	Tualetinio kibiro išnešimas ir jo priežiūra)

10.2.5.	Skalbinių (drabužių) nunešimas į skalbyklą (valyklą) arba parnešimas atgal (iki 7 kg)
10.2.6.	Skalbimas (išskyrus patalynę ir užuolaidas) rankomis (ne daugiau kaip 1 kg)

10.2.7.	Skalbimas neautomatine skalbimo mašina (ne daugiau kaip 5 kg)

10.2.8.	Skalbimas automatine skalbimo mašina (ne daugiau kaip 5 kg)

10.2.9.	Skalbinių džiaustymas

10.3.	Pagalba buityje ir namų ruošoje

10.3.1.	Gyvenamosios dalies tvarkymas (1 kambarys – 1 kartas per savaitę iki 1 val. Siurbimas / grindų plovimas, naudojant kliento medžiagas)
10.3.2.	Tualeto, vonios ar dušo patalpų valymas ir grindų plovimas (unitazo, vonios ar dušo, kriauklės ir veidrodžių valymas, jei paslaugų gavėjui yra teikiama 10.2.1 punkte nurodyta paslauga)

10.3.3.	Viryklės ar kitų buitinių maisto gaminimo prietaisų valymas (jei paslaugų gavėjui yra teikiamos 10.1.1, 10.1.3, 10.1.4, 10.1.5 punktuose nurodytos paslaugos, naudojant kliento medžiagas)
10.3.4.	Balkono tvarkymas (ne dažniau kaip 1 kartą per mėnesį; rudenį ir žiemą paslauga neteikiama)

10.3.5.	Langų valymas 1 kartą per metus (kai langai atsidaro į vidų, seni langai neatsukinėjami; rudenį ir žiemą paslauga neteikiama)

10.3.6.	Dujų baliono keitimo organizavimas

10.3.7.	Buitinių atliekų išnešimas

10.4.	Sveikatos priežiūros organizavimas
10.4.1.	Gydytojo iškvietimas į namus ar asmens užrašymas pas gydytoją

10.4.2.	Ėjimas kartu su vaikštančiu asmeniu į gydymo įstaigą (nuo 8 iki 15 val.)

10.4.3.	Greitosios medicinos pagalbos iškvietimas ir lydėjimas į gydymo įstaigą

10.4.4.	Paslaugų gavėjo lankymas stacionarioje gydymo įstaigoje 1 kartą per savaitę

10.4.5	Medikamentų išrašymo organizavimas

10.4.6.	Medikamentų pirkimas
10.5.	Ūkio darbai

10.5.1.	Vandens (kuro) atnešimas (išnešimas) (10 litrų)

10.5.2.	Kietojo kuro pirkimo organizavimas

10.5.3.	Malkų paruošimo organizavimas

10.5.4.	Krosnių kūrenimas (pakuros išvalymas ir pelenų išnešimas)

10.5.5.	Krosnių, dūmtraukių valymo organizavimas

10.5.6.	Krosnių, dūmtraukių pastatymo ar perstatymo organizavimas

10.5.7.	Buitinių prietaisų remonto, drabužių ir avalynės taisymo organizavimas
10.5.8.	Smulkaus gyvenamųjų patalpų remonto organizavimas

10.5.9.	Sniego valymas nuo kiemo takelių (naudojant kliento įrankius)

10.6.	Kitos paslaugos, reikalingos norint sudaryti galimybes asmeniui gyventi savo namuose

10.6.1.	Pagalba asmeniui suskaičiuojant mokesčius ir užpildant mokesčių knygeles

10.6.2.	Mokesčių mokėjimas

10.7.	Kitų pavedimų vykdymas
10.7.1	Ėjimas kartu su vaikštančiu asmeniu į įvairias įstaigas (nuo 8 iki 15 val.)

10.7.2.	Pašto siuntų, perlaidų išsiuntimas

10.7.3.	Periodinės spaudos prenumeravimas

10.8.	Informavimas, konsultavimas, tarpininkavimas ir atstovavimas

Nemokamai
11.	Pagalba į namus (senyvo amžiaus asmenims, asmenims su negalia, turintiems suaugusius vaikus Kauno mieste (išskyrus jei suaugę vaikai yra neįgalūs arba pensinio amžiaus), ir vaikams su negalia ir jų šeimos nariams (išskyrus jei vaikų su negalia tėvai yra neįgalūs)	Kauno miesto socialinių paslaugų centras	Iki 10 val. per savaitę, ne daugiau kaip 5 kartai per savaitę (pagal poreikį)	1 val.	6,49 Lt
11.1.	Maitinimo organizavimas

11.1.1.	Karšto maisto atnešimas į namus iš artimiausios maitinimo įstaigos (į paslaugos teikimo trukmę įskaitomas laukimo laikas eilėse, nuėjimas į maitinimo įstaigą ir grįžimas iš jos)

11.1.2.	Pagaminto maisto pašildymas

11.1.3.	Pagalba valgant

11.1.4.	Indų, panaudotų ruošiant maistą ir valgant, plovimas (jei paslaugų gavėjui teikiamos 11.1.1, 11.1.2, 11.1.3 punktuose nurodytos paslaugos)
11.2.	Asmens higiena ir priežiūra
11.2.1.	Pagalba rūpinantis asmens higiena (sauskelnių, drabužių ir patalynės keitimas)

11.2.2.	Tualetinio kibiro išnešimas ir jo priežiūra

11.3.	Pagalba buityje ir namų ruošoje

11.3.1.	Viryklės ar kitų buitinių maisto gaminimo prietaisų valymas (jei paslaugų gavėjui teikiama 11.1.2 punkte nurodyta paslauga, naudojant kliento medžiagas)

11.3.2.	Buitinių atliekų išnešimas

11.4.	Sveikatos priežiūros organizavimas

11.4.1.	Gydytojo iškvietimas į namus ar asmens užrašymas pas gydytoją

11.4.2.	Ėjimas kartu su vaikštančiu asmeniu į gydymo įstaigą (nuo 8 iki 15 val.)

11.4.3.	Greitosios medicinos pagalbos iškvietimas ir lydėjimas į gydymo įstaigą

11.5.	Informavimas, konsultavimas, tarpininkavimas ir atstovavimas	Nemokamai
12.	Socialinių įgūdžių ugdymas ir palaikymas: informavimas, konsultavimas, tarpininkavimas ir atstovavimas, bendravimas, maitinimo organizavimas, kasdienio gyvenimo įgūdžių ugdymas ir palaikymas, darbinių įgūdžių ugdymas ir kitos paslaugos	Vaikų gerovės centras „Pastogė“, Kauno savivaldybės vaikų globos namų vaikų dienos centras, Kauno miesto socialinių paslaugų centro vaikų dienos centrai, Nakvynės namai	Pagal poreikį	Nemokamai

Kauno miesto socialinių paslaugų centro pagyvenusių asmenų su negalia dienos centras	Pagal poreikį	Mėnuo	112,31 Lt, bet ne daugiau kaip 20 procentų asmens pajamų

Kauno neįgaliojo jaunimo užimtumo centras	Pagal poreikį	Mėnuo	106,6 Lt, bet ne daugiau kaip 20 procentų asmens pajamų

Kauno kartų namų, Kauno Panemunės senelių namų pagyvenusių ir suaugusių asmenų su negalia dienos centrai	Pagal poreikį	Mėnuo	6,5 Lt (be maitinimo)

Kauno kartų namai	Pagal poreikį	Mėnuo	39 Lt
13.	Apgyvendinimas savarankiško gyvenimo namuose: informavimas, konsultavimas, tarpininkavimas ir atstovavimas, kasdienio gyvenimo įgūdžių ugdymas ir palaikymas, kitos paslaugos	Kauno neįgaliojo jaunimo užimtumo centras	Pagal poreikį	Mėnuo	98,8 Lt bet ne daugiau 20 procentų asmens pajamų
14.	Laikinas apnakvindinimas ir apgyvendinimas: informavimas, konsultavimas, tarpininkavimas ir atstovavimas, laikinas nakvynės suteikimas, socialinių įgūdžių ugdymo ir palaikymo, kitų būtinųjų paslaugų (asmeninės higienos, buitinių ir kt.) suteikimas asmenims, neturintiems gyvenamosios vietos ar dėl patirto smurto, prievartos ar kitų priežasčių negalintiems ja naudotis, siekiant atkurti savarankiškumą, prarastus socialinius ryšius ir padėti integruotis į visuomenę	Benamių nakvynės namai	Pagal poreikį	1 kartas ne ilgiau kaip 3 paros	Nemokamai

Kauno neįgaliojo jaunimo užimtumo centras	Pagal poreikį	1 para	19,5 Lt

Nakvynės namai (moterų ir vyrų)	Pagal poreikį, bet ne ilgiau kaip iki 18 mėn.	1 mėn. 2–3 mėn. 4–6 mėn. 7–18 mėn. Pakartotinai	26 Lt 52 Lt 91 Lt 130 Lt 130 Lt

Kauno kartų namai	Iki metų ar ilgiau	Ne ilgiau kaip iki 12 mėn. ar iki problemos išsprendimo	Laikinas apgyvendinimas 1 mėn. motinoms ir vaikams – 13 Lt (jei šeimos pajamos iki 350 Lt) ir 26 Lt (jei šeimos pajamos didesnės kaip 350 Lt). Pirmąsias 30 kalendorinių dienų paslauga teikiama nemokamai
15.	Intensyvi krizių įveikimo pagalba: informavimas, konsultavimas, tarpininkavimas ir atstovavimas, bendravimas, psichologinė pagalba, kitos paslaugos	Vaikų gerovės centras „Pastogė“	Pagal poreikį	Iki 6 mėn.	Nemokamai

Kauno kartų namai, Kauno Panemunės senelių namai, Kauno neįgaliojo jaunimo užimtumo centras, Kauno nakvynės namai	Pagal poreikį	Iki 30 dienų	Nemokamai
SOCIALINĖ GLOBA
16.	Dienos socialinė globa: informavimas, konsultavimas, tarpininkavimas ir atstovavimas, bendravimas, laisvalaikio organizavimas, maitinimo paslaugos, asmeninės higienos paslaugų organizavimas, psichologinė-psichoterapinė pagalba, pagalba rengiantis, maitinantis, prausiantis ir kt. pobūdžio pagalba, kasdienio gyvenimo įgūdžių ugdymas ir palaikymas, darbinių įgūdžių ugdymas, sveikatos priežiūros paslaugos ir kitos paslaugos, reikalingos asmeniui pagal savarankiškumo lygį (transporto paslaugos)	Kauno neįgaliojo jaunimo užimtumo centras	Nuo 3 iki 8 val. per parą, iki 5 kartų per savaitę	146,9 Lt
17.	Trumpalaikė socialinė globa: informavimas, konsultavimas, tarpininkavimas ir atstovavimas, apgyvendinimas, psichologinė-psichoterapinė pagalba, kasdieninio gyvenimo įgūdžių ugdymas ir palaikymas, darbinių įgūdžių ugdymas, laisvalaikio organizavimas, asmeninės higienos paslaugų organizavimas, maitinimas, sveikatos priežiūros paslaugos, „atokvėpio“ paslaugos ir kitos paslaugos, reikalingos asmeniui pagal savarankiškumo lygį (transporto paslaugos)	Kauno neįgaliojo jaunimo užimtumo centras	Pagal poreikį	Ne mažiau kaip 12 val. per parą, iki 6 mėn. per metus arba iki 5 parų per savaitę	4,18 bazinių socialinių išmokų, bet ne daugiau kaip 80 procentų asmens pajamų. Suaugusiems asmenims krizių atveju iki 30 kalendorinių dienų – nemokamai
Kauno Panemunės senelių namai, Kauno kartų namai	Pagal poreikį	Ne mažiau kaip 12 val. per parą, iki 6 mėn. per metus arba iki 5 parų per savaitę	Iki 80 procentų asmens pajamų

Kauno savivaldybės vaikų globos namai	Pagal poreikį	Iki vaikui pasibaigs laikinoji globa, bet ne ilgiau kaip 12 mėn.	Nemokamai

Vaikų gerovės centras „Pastogė“	Pagal poreikį	Ne ilgiau kaip iki 6 mėn.	Nemokamai
18.	Dienos socialinė globa dienos centre: informavimas, konsultavimas, tarpininkavimas ir atstovavimas, bendravimas, laisvalaikio organizavimas, maitinimo paslaugos, asmeninės higienos paslaugų organizavimas, pagalba rengiantis, maitinantis, prausiantis ir kt. pobūdžio pagalba, kasdienio gyvenimo įgūdžių ugdymas ir palaikymas, darbinių įgūdžių ugdymas, sveikatos priežiūros paslaugos ir kitos paslaugos, reikalingos asmeniui pagal savarankiškumo lygį (transporto paslaugos)	Kauno miesto socialinių paslaugų centras	Pagal poreikį	Mėnuo	158,45 Lt ir 293,23 Lt asmenims, kuriems nustatytas nuolatinės slaugos poreikis
19.	Dienos socialinė globa asmens namuose: informavimas, konsultavimas, tarpininkavimas ir atstovavimas, bendravimas, maitinimo organizavimo paslaugos, asmeninės higienos paslaugų organizavimas, pagalba maitinantis, rengiantis, prausiantis ir kt. pobūdžio pagalba, kasdieninio gyvenimo įgūdžių ugdymas ir palaikymas, sveikatos priežiūros paslaugos ir kitos paslaugos, reikalingos asmeniui pagal savarankiškumo lygį	Kauno miesto socialinių paslaugų centras	Nuo 3 iki 5 val. per dieną, ne daugiau kaip 5 kartai per savaitę (darbo valandomis ir dienomis, pagal poreikį)	1 val.	10,31 Lt
20.	Ilgalaikė socialinė globa	Kauno savivaldybės vaikų globos namai	Pagal poreikį	Vaikams, likusiems be tėvų globos, ir socialinės rizikos vaikams – nemokamai

Kauno Panemunės senelių namai, Kauno kartų namai	Pagal poreikį	Suaugusiems asmenims, kurių turto vertė neviršija nustatyto turto normatyvo – iki 80 procentų asmens pajamų. Suaugusiems asmenims, kurių turto vertė viršija nustatytą turto normatyvą – iki 80 procentų asmens pajamų ir 1 procentas nuo viršyto turto normatyvo
KITOS PASLAUGOS
21.	Medicinos paslaugos socialinių ligų („žemo slenksčio“ paslaugų) kabinete	Nakvynės namai	Pagal poreikį	Didelės rizikos grupėms priklausantiems asmenims, t. y. asmenims, vartojantiems intraveninius narkotikus, besiverčiantiems prostitucija, sergantiems socialinėmis ligomis (ŽIV/AIDS, TBC, hepatitu B ir kt.) – nemokamai

_________________________________________________

Priedo pakeitimai:

Nr. T-120, 2012-03-15, paskelbta TAR 2012-03-15, i. k. 2012-00565

Nr. T-154, 2013-03-21, paskelbta TAR 2013-03-21, i. k. 2013-00973

Nr. T-24, 2014-01-16, paskelbta TAR 2014-01-20, i. k. 2014-00329

Nr. T-403, 2014-07-10, paskelbta TAR 2014-07-14, i. k. 2014-10233

Kauno miesto savivaldybės gyventojų

mokėjimo už socialines paslaugas

tvarkos aprašo

2 priedas

(Ilgalaikės (trumpalaikės) socialinės globos sutarties forma)

ILGALAIKĖS (TRUMPALAIKĖS) SOCIALINĖS GLOBOS SUTARTIS

20___m._____________ _____d. Nr. _______

Kaunas

Paslaugų teikėjas – Kauno miesto savivaldybė, atstovaujama _______________________

_________________________________________________________________________________________________________ ,

(pareigos, vardas ir pavardė)

ir paslaugų gavėjas – asmuo arba teisėtas jo atstovas _____________________________________

(vardas ir pavardė)

________________________, apgyvendinamas socialinės globos įstaigoje (arba slaugos ligoninėje)

(asmens kodas)

________________________________________________________________________________________ (toliau – Įstaiga),

(socialinės globos įstaigos pavadinimas)

sudaro šią sutartį (toliau – sutartis).

I. PASLAUGŲ TEIKĖJO ĮSIPAREIGOJIMAI

1. Paslaugų teikėjas įsipareigoja:

1.1. išsiųsti Įstaigai paslaugų gavėjo dokumentų bylą kartu su sutartimi;

1.2. apgyvendinti paslaugų gavėją Įstaigoje per 7 kalendorines dienas nuo šios sutarties pasirašymo;

1.3. teikti paslaugų gavėjui ilgalaikės (trumpalaikės) socialinės globos paslaugas, numatytas Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 (Žin., 2006, Nr. 43-1570; 2009, Nr. 83-3450; 2010, Nr. 83-4393);

1.4. iš naujo įvertinti paslaugų gavėjo, jau gaunančio ilgalaikę (trumpalaikę) socialinę globą, finansines galimybes mokėti už teikiamas paslaugas ne vėliau kaip per vienerius metus nuo informacijos apie paslaugų gavėjo turto pokyčius gavimo;

1.5. pasikeitus teisės aktams, reglamentuojantiems mokėjimą už ilgalaikę (trumpalaikę) socialinę globą, informuoti paslaugų gavėją apie šiuos pasikeitimus, perskaičiuoti mokėjimo už ilgalaikę (trumpalaikę) socialinę globą dydį ir parengti susitarimą dėl sutarties pakeitimo (papildymo).

II. PASLAUGŲ GAVĖJO ĮSIPAREIGOJIMAI

2. Paslaugų gavėjas įsipareigoja:

2.1. laikytis Įstaigos vidaus tvarkos taisyklių;

2.2. mokėti Įstaigai už ilgalaikę (trumpalaikę) socialinę globą kiekvieną mėnesį:

2.2.1. ne daugiau kaip 80 proc. savo pajamų

______________________________________________________________________________;

(suma žodžiais)

2.2.2. lėšos fizinio asmens, mokėsiančio už socialines paslaugas, įgalioto atstovo

_______________________________________________________________________________;

(suma žodžiais)

2.2.3. 1 proc. turto vertės (__________________________________________________),

(suma žodžiais)

iš sumos (_____________________________________________), kuri yra didesnė už Kauno

(suma žodžiais)

miesto savivaldybėje nustatytą turto vertės normatyvą (__________________________________);

(suma žodžiais)

2.3. mokėti 1 proc. turto vertės, kol sumokės 2.2.3 punkte nurodytą sumą arba iki kol bus teikiamos paslaugos Įstaigoje;

2.4. įvykus turto pokyčiams pateikti raštišką prašymą Įstaigos vadovui dėl turto pervertinimo;

2.5. iki kiekvieno mėnesio 10 d. pervesti:

2.2.1 ir 2.2.2 punktuose nurodytas lėšas į Įstaigos atsiskaitomąją sąskaitą _____________;

(globos įstaigos atsiskaitomoji sąskaita)

2.2.3 punkte nurodytas lėšas į Kauno miesto savivaldybės atsiskaitomąją sąskaitą

_______________________________________________________________________________ ;

(savivaldybės atsiskaitomoji sąskaita)

2.6. pranešti Įstaigos vadovui apie pajamų ir turto pokyčius ne vėliau kaip per 30 kalendorinių dienų nuo šių pokyčių atsiradimo;

2.7. laikinai išvykęs iš Įstaigos, už išvykimo laiką mokėti 30 proc. 2.2 punkte nustatyto mokesčio. Išvykus ne ilgiau kaip trims paroms, mokėjimas už ilgalaikę socialinę globą dydis nemažinamas;

2.8. nutraukus sutartį, visiškai atsiskaityti už gyvenimą Įstaigoje.

III. KITOS SĄLYGOS

3. Ši sutartis vykdoma ir nutraukiama Lietuvos Respublikos įstatymų nustatyta tvarka.

4. Kilę ginčai dėl šios sutarties vykdymo sprendžiami derybų būdu, o nepavykus susitarti – Lietuvos Respublikos įstatymų nustatyta tvarka.

5. Sutartis įsigalioja nuo pasirašymo dienos ir galioja, kol paslaugų gavėjas gyvena Įstaigoje.

6. Pasirašyti sutartį, mokėti Įstaigai už paslaugų gavėjui teikiamas paslaugas gali paslaugų gavėjo globėjas (rūpintojas), vienas iš suaugusių šeimos narių.

7. Paslaugų teikėjas turi teisę nutraukti sutartį pasikeitus paslaugos poreikiui arba paslaugų teikėjui, prieš mėnesį įspėjus Įstaigą ir paslaugų gavėją.

8. Susitarimas dėl sutarties pakeitimo (papildymo), įformintas rašytiniu šalių susitarimu, tampa šios sutarties neatskiriama dalimi.

9. Ši sutartis sudaryta trimis vienodą juridinę galią turinčiais egzemplioriais, kurių vienas atiduodamas paslaugų gavėjui (vienam iš suaugusių šeimos narių ar jo globėjui (rūpintojui), antras – paslaugų teikėjui, trečias – Įstaigai.

10. Sutarties galiojimo laikas gali būti nutraukiamas arba keičiamas, pasikeitus asmens darbingumo lygiui arba asmens specialiųjų poreikių lygiui.

IV. SUTARTIES ŠALIŲ REKVIZITAI IR PARAŠAI

Paslaugų teikėjas

Kauno miesto savivaldybė, Laisvės al. 96, Kaunas

Tel. (8 37) 20 70 68

Įmonės kodas 1111106319, a. s. LT764010042500080118

AB DnB NORD banko Kauno skyrius, banko kodas 40100

_______________________ ________________ ___________________________

(pareigos)	A. V.	(parašas)	(vardas ir pavardė)

Paslaugų gavėjas

________________________________________________________________________________

(parašas)	(vardas ir pavardė)

_____________________

Kauno miesto savivaldybės gyventojų

mokėjimo už socialines paslaugas

tvarkos aprašo

3 priedas

(Dienos socialinės globos sutarties forma)

DIENOS SOCIALINĖS GLOBOS SUTARTIS

20___m._____________ _____d. Nr. _______

Kaunas

Paslaugų teikėjas – Kauno miesto savivaldybė, atstovaujama _______________________

_________________________________________________________________________________________________________ ,

(pareigos, vardas ir pavardė)

ir paslaugų gavėjas – asmuo arba teisėtas jo atstovas _____________________________________

(vardas ir pavardė)

____________________________________________, apgyvendinamas socialinės globos įstaigoje

(asmens kodas)

________________________________________________________________________________________ (toliau – Įstaiga),

(socialinės globos įstaigos pavadinimas)

sudaro šią sutartį (toliau – sutartis).

I. PASLAUGŲ TEIKĖJO ĮSIPAREIGOJIMAI

1. Paslaugų teikėjas įsipareigoja:

1.1. išsiųsti Įstaigai paslaugų gavėjo dokumentų bylą kartu su sutartimi;

1.2. apgyvendinti paslaugų gavėją Įstaigoje per 7 kalendorines dienas nuo šios sutarties pasirašymo;

1.3. teikti paslaugų gavėjui dienos socialinės globos paslaugas, numatytas Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 (Žin., 2006, Nr. 43-1570; 2009, Nr. 83-3450; 2010, Nr. 83-4393);

1.4. pasikeitus teisės aktams, reglamentuojantiems mokėjimą už dienos socialinę globą, informuoti paslaugų gavėją apie šiuos pasikeitimus, perskaičiuoti mokėjimo už dienos socialinę globą dydį ir parengti susitarimą dėl sutarties pakeitimo (papildymo).

II. PASLAUGŲ GAVĖJO ĮSIPAREIGOJIMAI

2. Paslaugų gavėjas įsipareigoja:

2.1. laikytis Įstaigos vidaus tvarkos taisyklių;

2.2. mokėti Įstaigai už dienos socialinę globą kiekvieną mėnesį:

2.2.1. ne daugiau kaip (________proc.) asmens (šeimos) pajamų

(įrašyti)

______________________________________________________________________________;

(suma žodžiais)

2.3. iki kiekvieno mėnesio 10 d. pervesti 2.2 punkte nurodytas lėšas į Įstaigos

atsiskaitomąją sąskaitą ____________________________________________________________ ;

(globos įstaigos atsiskaitomoji sąskaita)

2.4. nutraukus sutartį, visiškai atsiskaityti už gyvenimą Įstaigoje.

III. KITOS SĄLYGOS

3. Ši sutartis vykdoma ir nutraukiama Lietuvos Respublikos įstatymų nustatyta tvarka.

4. Kilę ginčai dėl šios sutarties vykdymo sprendžiami derybų būdu, o nepavykus susitarti – Lietuvos Respublikos įstatymų nustatyta tvarka.

5. Sutartis įsigalioja nuo pasirašymo dienos ir galioja, kol paslaugų gavėjui teikiama dienos socialinė globa Įstaigoje.

6. Pasirašyti sutartį, mokėti Įstaigai už paslaugų gavėjui teikiamas paslaugas gali paslaugų gavėjo globėjas (rūpintojas), vienas iš suaugusių šeimos narių.

7. Paslaugų teikėjas turi teisę nutraukti sutartį pasikeitus paslaugos poreikiui arba paslaugų teikėjui, prieš mėnesį įspėjus Įstaigą ir paslaugų gavėją.

8. Susitarimas dėl sutarties pakeitimo (papildymo), įformintas rašytiniu šalių susitarimu, tampa šios sutarties neatskiriama dalimi.

9. Ši sutartis sudaryta trimis vienodą juridinę galią turinčiais egzemplioriais, kurių vienas atiduodamas paslaugų gavėjui (vienam iš suaugusių šeimos narių ar jo globėjui (rūpintojui), antras – paslaugų teikėjui, trečias – Įstaigai.

IV. SUTARTIES ŠALIŲ REKVIZITAI IR PARAŠAI

Paslaugų teikėjas

Kauno miesto savivaldybė, Laisvės al. 96, Kaunas

Tel. (8 37) 20 70 68

Įmonės kodas 188691967, a. s. LT764010042500080118

AB DnB NORD banko Kauno skyrius, banko kodas 40100

_______________________

_______________________ ________________ ___________________________

(pareigos)	A. V.	(parašas)	(vardas ir pavardė)

Paslaugų gavėjas

___________________________________________________________________________

___________________________________________________________________________

___________________________________________________________________________

___________________________________________________________________________

(parašas)	(vardas ir pavardė)

______________________

Kauno miesto savivaldybės

gyventojų mokėjimo už socialines

paslaugas tvarkos aprašo

4 priedas

(Dienos socialinės globos, trumpalaikės socialinės globos sutarties forma)

DIENOS SOCIALINĖS GLOBOS, TRUMPALAIKĖS SOCIALINĖS GLOBOS SUTARTIS

20___m._____________ _____d. Nr. _______

Kaunas

Paslaugų teikėjas – Kauno miesto savivaldybė, atstovaujama _______________________

______________________________________________________________________________ ,

(pareigos, vardas ir pavardė)

ir paslaugų gavėjas – asmuo arba teisėtas jo atstovas _____________________________________

(vardas ir pavardė)

__________________________, kuriam socialinių paslaugų įstaigoje _______________________

(asmens kodas)

__________________________________________________________________ (toliau – Įstaiga)

(socialinių paslaugų įstaigos pavadinimas)

teikiamos šios socialinės paslaugos: ______________________________________________________

(paslaugų pavadinimai)

_______________________________________________________________________________ ,

sudaro šią sutartį (toliau – sutartis).

I. PASLAUGŲ TEIKĖJO ĮSIPAREIGOJIMAI

1. Paslaugų teikėjas įsipareigoja:

1.1. teikti socialines paslaugas paslaugų gavėjui, kuriam nustatytas _________________

_________________________________________________________socialinių paslaugų poreikis;

(paslaugos ar priemonės pavadinimas)

1.2. teikti paslaugų gavėjui socialines paslaugas pagal Kauno miesto savivaldybės biudžetinių socialinių paslaugų įstaigų teikiamų paslaugų sąrašą ir įkainius, nustatytus Kauno miesto savivaldybės tarybos;

1.3. pasikeitus teisės aktams, reglamentuojantiems mokėjimą už socialines paslaugas, informuoti paslaugų gavėją apie šiuos pasikeitimus, perskaičiuoti mokėjimo už socialines paslaugas dydį ir parengti susitarimą dėl sutarties pakeitimo (papildymo);

1.4. gavęs informacijos apie sutarties II skyriuje nurodytų įsipareigojimų nevykdymą, Lietuvos Respublikos teisės aktų nustatyta tvarka ir vadovaudamasis šia sutartimi, išieškoti įsiskolinimą už suteiktas socialines paslaugas;

1.5. peržiūrėti asmens (šeimos) socialinių paslaugų poreikį jų gavimo laikotarpiu, pasikeitus aplinkybėms, bet ne rečiau kaip kartą per metus.

II. PASLAUGŲ GAVĖJO ĮSIPAREIGOJIMAI

2. Paslaugų gavėjas įsipareigoja:

2.1. mokėti ne daugiau kaip (________proc.) asmens (šeimos) pajamų

(įrašyti)

______________________________________________________________________________;

(suma žodžiais)

2.2. sumokėti už praėjusį mėnesį suteiktą dienos socialinę globą namuose (pagal suteiktų pagalbos namuose paslaugų šifruotę) ir apgyvendinimą savarankiško gyvenimo namuose – iki kito mėnesio 20 dienos;

2.3. sumokėti už praėjusį mėnesį suteiktas socialinės globos paslaugas (dienos socialinė globa, trumpalaikė socialinė globa) iki kito mėnesio 25 dienos;

2.4. mokėti _______________________________________________________________

(socialinių paslaugų įstaigos pavadinimas)

už teikiamas socialines paslaugas _____________________________________________________

(paslaugų pavadinimai)

kiekvieną mėnesį (jei paslauga vienkartinė, iš karto už suteiktą paslaugą) į socialinių paslaugų

įstaigos kasą arba atsiskaitomąją sąskaitą ______________________________________________

(socialinių paslaugų įstaigos atsiskaitomoji sąskaita)

__________________________________________________________________________________________________________ ;

(suma žodžiais)

2.5. pranešti Įstaigai apie pajamų pokyčius per paslaugų gavimo laiką;

2.6. nutraukus sutartį, visiškai atsiskaityti su Įstaiga už suteiktas paslaugas.

III. KITOS SĄLYGOS

3. Sutartis įsigalioja nuo pasirašymo dienos ir galioja, kol paslaugų gavėjui teikiamos socialinės paslaugos.

4. Pasirašyti sutartį, mokėti Įstaigai už paslaugų gavėjui teikiamas paslaugas gali paslaugų gavėjo globėjas (rūpintojas), vienas iš suaugusių šeimos narių.

5. Sutartis gali būti nutraukta šalių susitarimu arba pasikeitus paslaugos poreikiui, paslaugų teikėjui.

6. Įstaiga, teikianti socialines paslaugas, apie sutarties nutraukimą asmenį įspėja prieš 15 kalendorinių dienų.

7. Susitarimas dėl sutarties pakeitimo (papildymo), įformintas rašytiniu šalių susitarimu, tampa šios sutarties neatskiriama dalimi.

8. Ši sutartis sudaryta trimis vienodą juridinę galią turinčiais egzemplioriais, kurių vienas atiduodamas paslaugų gavėjui (vienam iš suaugusių šeimos narių ar jo globėjui (rūpintojui), antras – paslaugų teikėjui, trečias – Įstaigai.

IV. SUTARTIES ŠALIŲ REKVIZITAI IR PARAŠAI

Paslaugų teikėjas

Kauno miesto savivaldybė, Laisvės al. 96, Kaunas

Tel. (8 37) 20 70 68

Įmonės kodas 1111106319, a. s. LT764010042500080118

AB DnB NORD banko Kauno skyrius, banko kodas 40100

Administracijos direktorius

(ar jo įgaliotas asmuo)	A. V.	(parašas)	(vardas ir pavardė)

Paslaugų gavėjas

___________________________________________________________________________

___________________________________________________________________________

(parašas)	(vardas ir pavardė)

_______________________

Kauno miesto savivaldybės

gyventojų mokėjimo už socialines

paslaugas tvarkos aprašo

5 priedas

(Bendrųjų socialinių paslaugų, socialinės priežiūros sutarties forma)

BENDRŲJŲ SOCIALINIŲ PASLAUGŲ, SOCIALINĖS PRIEŽIŪROS SUTARTIS

20___m._____________ _____d. Nr. _______

Kaunas

Paslaugų teikėjas – _______________________________________ (toliau – Įstaiga),

(socialinių paslaugų įstaigos pavadinimas)

atstovaujama ____________________________________________________________________ ,

(pareigos, vardas ir pavardė)

ir paslaugų gavėjas – asmuo arba teisėtas jo atstovas _____________________________________

(vardas ir pavardė)

__________________________, kuriam socialinių paslaugų įstaigoje _______________________

(asmens kodas)

__________________________________________________________________ (toliau – Įstaiga)

(socialinių paslaugų įstaigos pavadinimas)

teikiamos šios socialinės paslaugos:

_______________________________________________________________________________

(paslaugų pavadinimai)

_______________________________________________________________________________ ,

sudaro šią sutartį (toliau – sutartis).

I. PASLAUGŲ TEIKĖJO ĮSIPAREIGOJIMAI

1. Paslaugų teikėjas įsipareigoja:

1.1. teikti socialines paslaugas paslaugų gavėjui, kuriam nustatytas _________________

_________________________________________________________socialinių paslaugų poreikis;

(paslaugos ar priemonės pavadinimas)

1.2. teikti paslaugų gavėjui socialines paslaugas pagal Kauno miesto savivaldybės biudžetinių socialinių paslaugų įstaigų teikiamų paslaugų sąrašą ir įkainius, nustatytus Kauno miesto savivaldybės tarybos;

1.3. pasikeitus teisės aktams, reglamentuojantiems mokėjimą už socialines paslaugas, informuoti paslaugų gavėją apie šiuos pasikeitimus, perskaičiuoti mokėjimo už socialines paslaugas dydį ir parengti susitarimą dėl sutarties pakeitimo (papildymo);

1.4. gavęs informacijos apie sutarties II skyriuje nurodytų įsipareigojimų nevykdymą, Lietuvos Respublikos teisės aktų nustatyta tvarka ir vadovaudamasis šia sutartimi, išieškoti įsiskolinimą už suteiktas socialines paslaugas;

1.5. peržiūrėti asmens (šeimos) socialinių paslaugų poreikį jų gavimo laikotarpiu, pasikeitus aplinkybėms, bet ne rečiau kaip kartą per metus.

II. PASLAUGŲ GAVĖJO ĮSIPAREIGOJIMAI

2. Paslaugų gavėjas įsipareigoja:

2.1. sumokėti iš karto už suteiktas bendrąsias socialines paslaugas (negalioja Nakvynės namų klientams);

2.2. sumokėti už socialinės priežiūros paslaugas:

2.2.1. už praėjusį mėnesį suteiktą pagalbą į namus (pagal suteiktų pagalbos namuose paslaugų šifruotę), socialinių įgūdžių ugdymą ir palaikymą, apgyvendinimą savarankiško gyvenimo namuose – iki kito mėnesio 20 dienos;

2.2.2. už laikiną apnakvindinimą – iš karto už suteiktą paslaugą (negalioja Nakvynės namų klientams);

2.3. mokėti _______________________________________________________________

(socialinių paslaugų įstaigos pavadinimas)

už teikiamas socialines paslaugas _____________________________________________________

(paslaugų pavadinimai)

________________________________________________________________________________

kiekvieną mėnesį (jei paslauga vienkartinė, iš karto už suteiktą paslaugą) į socialinių paslaugų

įstaigos kasą arba atsiskaitomąją sąskaitą ______________________________________________

(socialinių paslaugų įstaigos atsiskaitomoji sąskaita)

__________________________________________________________________________________________________________ ;

(suma žodžiais)

2.4. pranešti Įstaigai apie pajamų pokyčius per paslaugų gavimo laiką;

2.5. nutraukus sutartį, visiškai atsiskaityti su Įstaiga už suteiktas paslaugas.

III. KITOS SĄLYGOS

3. Sutartis įsigalioja nuo pasirašymo dienos ir galioja, kol paslaugų gavėjui teikiamos socialinės paslaugos.

4. Pasirašyti sutartį, mokėti Įstaigai už paslaugų gavėjui teikiamas paslaugas gali paslaugų gavėjo globėjas (rūpintojas), vienas iš suaugusių šeimos narių.

5. Sutartis gali būti nutraukta šalių susitarimu arba pasikeitus paslaugos poreikiui paslaugų teikėjui.

6. Įstaiga, teikianti socialines paslaugas, apie sutarties nutraukimą asmenį įspėja prieš 5 kalendorinių dienų.

7. Susitarimas dėl sutarties pakeitimo (papildymo), įformintas rašytiniu šalių susitarimu, tampa šios sutarties neatskiriama dalimi.

8. Ši sutartis sudaryta dviem vienodą juridinę galią turinčiais egzemplioriais, kurių vienas atiduodamas paslaugų gavėjui (vienam iš suaugusių šeimos narių ar jo globėjui (rūpintojui), antras – Įstaigai.

IV. SUTARTIES ŠALIŲ REKVIZITAI IR PARAŠAI

Paslaugų teikėjas

(Įstaigos, teikiančios paslaugas, rekvizitai)

A. V.	(parašas)	(vardas ir pavardė)

Paslaugų gavėjas

___________________________________________________________________________

(parašas)	(vardas ir pavardė)

_________________________

Kauno miesto savivaldybės gyventojų

mokėjimo už socialines paslaugas

tvarkos aprašo

6 priedas

KAUNO KARTŲ NAMŲ TEIKIAMŲ PAPILDOMŲ MOKAMŲ SOCIALINIŲ PASLAUGŲ ĮKAINIAI

Eil. Nr.	Paslaugos pavadinimas	Įkainis (Lt)
I. Kauno kartų namų gyventojams
1.	Transporto paslauga gyventojo asmeninėms reikmėms
1.1.	Vežimas (1 km)	0,54
1.2.	Stovėjimas (1 val.)	5,4
2.	Individualus naudojimasis vaizdo ir garso aparatūra (1 mėn.)	4
3.	Individualus naudojimasis elektriniu virduliu savo kambaryje (1 mėn.)	2
4.	Maisto, buitinių ir kt. prekių pirkimas pagal pageidavimą (1 kartas)	1
5.	Vienviečio kambario suteikimas, kai miegamojo kambario plotas yra didesnis nei 8 kv. m, bet neviršija 9,5 kv. m ploto *
6.	Artimųjų kapų tvarkymas (1 val.)	13
7.	Papildomas kambario tvarkymas (kai gyventojas neblaivus)	15
8.	Papildomas drabužių keitimas (kai gyventojas neblaivus)	15
II. Kauno kartų namuose gyvenančioms motinoms su kūdikiais
9.	Transporto paslauga gyventojo asmeninėms reikmėms
9.1.	Vežimas (1 km)	0,54
9.2.	Stovėjimas (1 val.)	5,4
10.	Individualus naudojimasis vaizdo ir garso aparatūra (1 mėn.)	4
III. Pagyvenusių žmonių dienos centro lankytojams
11.	Transporto paslauga (1 km)
11.1.	Vežimas (1 km)	0,54
11.2.	Stovėjimas (1 val.)	5,4
12.	Dušo paslauga (1 kartas)	3
13.	Bioptrono procedūra (1 kartas)	1

* Už šią paslaugą mokama 15 proc. dviejų bazinių pensijų per mėnesį. Atskirais atvejais gyventojai steigėjo sprendimu gali būti atleisti nuo mokėjimo už šią paslaugą.

__________________________________

Priedo pakeitimai:

Nr. T-120, 2012-03-15, paskelbta TAR 2012-03-15, i. k. 2012-00565

Kauno miesto savivaldybės gyventojų

mokėjimo už socialines paslaugas

tvarkos aprašo

7 priedas

KAUNO PANEMUNĖS SENELIŲ NAMŲ TEIKIAMŲ PAPILDOMŲ MOKAMŲ SOCIALINIŲ PASLAUGŲ ĮKAINIAI

Eil. Nr.	Paslaugos pavadinimas	Įkainis (Lt)
I. Kauno Panemunės senelių namų gyventojams
1.	Transporto paslauga gyventojo asmeninėms reikmėms
1.1.	Vežimas (1 km)	0,46
1.2.	Stovėjimas (1 val.)	4,6
2.	Individualus naudojimasis vaizdo ir garso aparatūra (1 mėn.)	4
3.	Individualus naudojimasis šaldytuvu savo kambaryje (1 mėn.)	10
4.	Individualus naudojimasis elektriniu virduliu savo kambaryje (1 mėn.)	2
5.	Vienviečio kambario su tualetu suteikimas, kai miegamojo kambario plotas yra didesnis nei 8 kv. m, bet neviršija 9,5 kv. m ploto*
6.	Maisto, buitinių ir kt. prekių pirkimas pagal pageidavimą (1 kartas)	1
7.	Artimųjų kapų tvarkymas (kai kapinės Kauno mieste arba priklauso Kauno miestui, kelionė apmokama paslaugų gavėjo lėšomis) (1 val.)	13
8.	Neblaivaus gyventojo kambario tvarkymo (švarinimo) darbai	30
II. Pagyvenusių žmonių dienos skyriaus lankytojams
9.	Transporto paslauga asmeninėms reikmėms
9.1.	Vežimas (1 km)	0,46
9.2.	Stovėjimas (1 val.)	4,6
10.	Mokesčių mokėjimas (1 kartas)	1
11.	Asmeninių drabužių taisymas	1–8
12.	Cheminės arba pusmetinės šukuosenos darymas	10
13.	Plaukų kirpimas	3

* Už šią paslaugą mokama 20 proc. dviejų bazinių pensijų per mėnesį. Atskirais atvejais gyventojai steigėjo sprendimu gali būti atleisti nuo mokėjimo už šią paslaugą.

__________________________________

Priedo pakeitimai:

Nr. T-120, 2012-03-15, paskelbta TAR 2012-03-15, i. k. 2012-00565

Kauno miesto savivaldybės gyventojų

mokėjimo už socialines paslaugas

tvarkos aprašo

8 priedas

KAUNO NEĮGALIOJO JAUNIMO UŽIMTUMO CENTRO TEIKIAMŲ PAPILDOMŲ MOKAMŲ SOCIALINIŲ PASLAUGŲ ĮKAINIAI

Eil. Nr.	Paslaugos pavadinimas	Įkainis (Lt)
1.	Transporto paslauga gyventojo asmeninėms reikmėms
1.1.	Vežimas (1 km)	0,64
1.2.	Stovėjimas (1 val.)	4,03
2.	Lydėjimas į įvairias įstaigas, mokesčių sumokėjimas, dokumentų tvarkymas ir kt.	4,16
3.	Dokumentų dauginimas	0,1
4.	Laikinas apnakvindinimas	19,5
5.	Individualus naudojimasis vaizdo ir garso aparatūra (1 mėn.)	4
6.	Neblaivaus gyventojo kambario tvarkymo (švarinimo) darbai	30

__________________________________

Priedo pakeitimai:

Nr. T-120, 2012-03-15, paskelbta TAR 2012-03-15, i. k. 2012-00565

Nr. T-154, 2013-03-21, paskelbta TAR 2013-03-21, i. k. 2013-00973

Kauno miesto savivaldybės gyventojų

mokėjimo už socialines paslaugas

tvarkos aprašo

9 priedas

NAKVYNĖS NAMŲ TEIKIAMŲ PAPILDOMŲ MOKAMŲ SOCIALINIŲ PASLAUGŲ ĮKAINIAI

Eil. Nr.	Paslaugos pavadinimas	Įkainis (Lt)
1.	Individualus naudojimasis vaizdo ir garso aparatūra (1 mėn.)	10
2.	Individualus naudojimasis buitine technika (1 mėn.)
2.1.	Šaldytuvas	15
2.2.	Mikrobangų krosnelė	5
2.3.	Elektrinis virdulys	5
2.4.	Kompiuteris ir žaidimo konsolės	15
3.	Neblaivaus gyventojo kambario tvarkymo (švarinimo) darbai	50
4.	Papildomas kambario tvarkymas (kai klientas piktybiškai nesilaiko tvarkos taisyklių)	10
5.	Vienviečio kambario suteikimas	20
6.	Apkirpimas, nuprausimas (1 kartas)	2,60
7.	Lydėjimas į įvairias įstaigas, mokesčių mokėjimas, dokumentų tvarkymas, medikamentų, maisto produktų, laikraščių, žurnalų ir kt. pirkimas (1 val.)	2,60

_____________________________________

Priedo pakeitimai:

Nr. T-154, 2013-03-21, paskelbta TAR 2013-03-21, i. k. 2013-00973

Kauno miesto savivaldybės

gyventojų mokėjimo už socialines

paslaugas tvarkos aprašo

10 priedas

KAUNO MIESTO SOCIALINIŲ PASLAUGŲ CENTRO TEIKIAMŲ PAPILDOMŲ MOKAMŲ SOCIALINIŲ PASLAUGŲ ĮKAINIAI

Eil. Nr.	Paslaugos pavadinimas	Įkainis (Lt)
1.	Maisto produktų pirkimas turgavietėje (1 val.)	10
2.	Maisto produktų pirkimas pageidaujamoje parduotuvėje (1 val.)	10
3.	Pasivaikščiojimas, pagalba vaikštant lauke ar po kambarį (1 val.)	6,49
4.	„Atokvėpio“ paslauga šeimos nariams (globėjams, rūpintojams), kurie dėl tam tikrų priežasčių laikinai negali prižiūrėti asmenų, kuriems reikalinga nuolatinė priežiūra (1 val.)	6,49
5.	Laikraščių, knygų skaitymas (1 val.)	6,49
6.	Knygų iš bibliotekos pristatymas	6,49
7.	Buto tvarkymas (1 val.)	6,49
8.	Laiptinės valymas	6,49
9.	Šaldytuvo tvarkymas ir valymas (naudojant kliento medžiagas)	6,49
10.	Namo (buto) durų valymas	6,49
11.	Drabužių spintos tvarkymas (1 val.)	10
12.	Virtuvės spintelių tvarkymas ir valymas (1 val.)	10
13.	Indaujos tvarkymas ir valymas (1 val.)	10
14.	Šviestuvų valymas	10
15.	Langų valymas ir sandarinimas (vienkartinė paslauga, naudojant kliento medžiagas) (1 val.)	10
16.	Užuolaidų keitimas	13
17.	Smulkus drabužių taisymas, skalbinių lyginimas (ne daugiau kaip 1 kg drabužių)	6,49
18.	Kambarinių gėlių persodinimas (1 val.)	6,49
19.	Artimųjų kapų tvarkymas (kai kapinės Kauno mieste arba priklauso Kauno miestui, kelionė apmokama paslaugų gavėjo lėšomis) (1 val.)	13

______________________________

Pakeitimai:

1.

Kauno miesto savivaldybės taryba, Sprendimas

Nr. T-120, 2012-03-15, paskelbta TAR 2012-03-15, i. k. 2012-00565

Dėl Kauno miesto savivaldybės tarybos 2011 m. vasario 18 d. sprendimo Nr. T-90 „Dėl Kauno miesto savivaldybės gyventojų mokėjimo už socialines paslaugas tvarkos aprašo patvirtinimo“ pakeitimo

2.

Kauno miesto savivaldybės taryba, Sprendimas

Nr. T-154, 2013-03-21, paskelbta TAR 2013-03-21, i. k. 2013-00973

Dėl Kauno miesto savivaldybės tarybos 2011 m. vasario 18 d. sprendimo Nr. T-90 „Dėl Kauno miesto savivaldybės gyventojų mokėjimo už socialines paslaugas tvarkos aprašo patvirtinimo“ pakeitimo

3.

Kauno miesto savivaldybė, Sprendimas

Nr. T-24, 2014-01-16, paskelbta TAR 2014-01-20, i. k. 2014-00329

Dėl Kauno miesto savivaldybės tarybos 2011 m. vasario 18 d. sprendimo Nr. T-90 „Dėl Kauno miesto savivaldybės gyventojų mokėjimo už socialines paslaugas tvarkos aprašo patvirtinimo“ pakeitimo

4.

Kauno miesto savivaldybės taryba, Sprendimas

Nr. T-403, 2014-07-10, paskelbta TAR 2014-07-14, i. k. 2014-10233

Dėl Kauno miesto savivaldybės tarybos 2011 m. vasario 18 d. sprendimo Nr. T-90 „Dėl Kauno miesto savivaldybės gyventojų mokėjimo už socialines paslaugas tvarkos aprašo patvirtinimo“ pakeitimo